પ્રકૃતિ છે. એટલે આપણે મંગળવાળા માણસોને ખતરનાક કહીએ છીએ. મંગળ જે ગ્રહ સાથે બેસે તે ગ્રહની ઊર્જાને ઊંચે લઈ જાય છે. કુંડળીમાં મંગળ પહેલે, ચોથે, સાતમે, આઠમે અને બારમે સ્થાને આવે ત્યારે-ત્યારે તે કુંડળીને મંગળદોષવાળી કુંડળી માનવામાં આવે છે. મંગળદોષવાળી એટલા માટે કહેવાય છે કે કુંડળીમાં પહેલું સ્થાન મસ્તિષ્કનું સ્થાન, ચોથું સ્થાન હૃદયનું, સાતમું સ્થાન સામેવાળા પક્ષનું સ્થાન છે, આઠમું અને બારમું સ્થાન જાતીયતાનું સ્થાન છે. પહેલા સ્થાને મંગળ આવે એટલે વ્યક્તિનો સ્વભાવ એકદમ આક્રમક બની જાય છે, ઝનૂની બની જાય છે. ચોથા સ્થાને મંગળવાળી વ્યક્તિ કોઈ પણ ભોગે ધાર્યું પાર પાડવાના પ્રયત્નો કરે છે. સાતમા સ્થાને મંગળવાળી વ્યક્તિ સામેના પાત્ર સાથે એટલી આક્રમક દલીલો કરે કે સામેની વ્યક્તિ તેને સમજી ન શકે તો મોટા ઝઘડા જ થાય. જાતીય દુષ્કર્મોના મોટા ભાગના કિસ્સાઓમાં આઠમા અને બારમા સ્થાને મંગળવાળા જાતકો વધારે જોવા મળે છે.